چاغداش دونيا ايثارلا sacrifice کئفين enjoyment چارپيشماسيندا يوْغرولور. قوربانليق گئتمکله کامآلما آراسيندا. بو ساواشدا، کئفله ايثارين اوْرتاق يؤنو اؤلوٍمون گوٍجوندهدير. اؤلوٍمون گوٍجو: بير ياندان بدنين سيٌنيٌرلاريني آشماق، اوْ بيري ياندان ايسه يئني ياشامين واسيطهسي اوْلان اؤلوٍمو سيناماق. بو چکيشمهده صنعتسل ياراديجيليغا هئچ بير قوْنوم [جايگاه] يوْخدور. باشقا سؤزله، بوردا کئفدن مقصد بدن چرچيوهسيندن داها آرتيغيني سيناماقدير، ايثار ايسه دردين اوْتاييندا لذّت آختاريشيدير، باشقا بير دنيادا کامآلما ماراغيدير. ايثار، سوْيوت بير ايدئيانين اوغروندا جانيانديرمادير، فدا اوْلماق. کئفله ايثار ألبيرديرلر، صنعت نه بونون، نه ده اوْنون جبههسينده دؤيوشه بيلمز. شعرين يوردو نه اورادير، نه ده بورا.
قایناق: >>>
azb_Arab azb_Arab